SIA “Tikkurila”

Krūzes iela 23 k-3

Rīga, LV-1046

2017. gada 3. aprīlī

**SIA “Tikkurila” konkurss “Košas sienas – krāsainas dienas”**

Nolikums

**Konkursa organizētājs un norise**

1. Konkursa norises laiks: no 2017. gada 3. aprīļa līdz 2017. gada 24. aprīlim (ieskaitot). Dalībnieki, kas konkursa obligātos dalības materiālus un informāciju iesniegs pēc 4. punktā norādītā dalībnieku reģistrācijas datuma, konkursa gaitā netiks vērtēti.
2. Konkursa organizētājs ir SIA “Tikkurila”, īstenotājs – zīmols *Vivacolor*.
3. Konkursā var piedalīties visas pašvaldību un privātās pirmsskolas un sākumskolas (no 1. līdz 6.klasei) izglītības iestādes, kas darbojas Latvijas Republikas teritorijā.
4. Dalībniekiem jāreģistrējas līdz 2016. gada 24. aprīlim (ieskaitot), nospiežot reģistrācijas saiti un izmantojot augšupielādes formu, pievienojot darba fotogrāfiju, video, audio failu vai *Microsoft Word* dokumentu, telpas fotogrāfiju/-as, kuru plānots pārkrāsot, kā arī vecāka/-u atļauju izmantot pirmsskolas vai sākumskolas izglītības iestādes audzēkņa/-u radīto darbu/-s konkursā.

**Konkursā iesniedzamie dokumenti**

Darbs

1. Konkursam iesniedzamā mākslas darba tēma – „Krāsainas dienas”. Konkursa organizētāji aicina veidot radošus darbus par aizraujošākajām un krāsainākajām dienām dalībnieku dzīvē, paužot emocijas dažādos veidos – gan ar krāsām mākslas darbā, gan uzņemot video, gan rakstot dzeju u.c.
2. Konkursa dalībnieki darbu var veidot izmantojot dažādas tehnikas – vizuālās mākslas un vizuālās plastiskās mākslas (zīmējumi, gleznojumi, aplikācijas), multimediālās (foto, video), vai literārās (dzeja, eseja). Pirmsskolas un sākumskolas izglītības iestāžu audzēkņu vecāki tiek aicināti piedalīties idejas īstenošanā un darbu tapšanā kopā ar bērniem, taču šī nav obligāta prasība.
3. Konkursā iesniedzamais darbs var būt gan grupā, gan individuāli radīts.
4. Darbu iesniegšanas formāta specifikācija atsevišķām tehnikām:
	1. Vizuālās mākslas vai vizuālās plastiskās mākslas (zīmējums, gleznojums, aplikācija u.c.) tehnikā radītais darbs ir jānofotografē un tā fotogrāfija jāiesniedz konkursā;
	2. Video tehnikā radītais darbs nedrīkst būt garāks par 3 minūtēm un smagāks par 400 MB.
	3. Literārā (dzeja, eseja) tehnikā radītais darbs nedrīkst būt garāks par 1 A4 lapu un tas jāiesniedz kā JPG bilde.
5. Neskatoties uz darba izpildes tehniku - vizuālās mākslas un vizuālās plastiskās mākslas, multimediālās vai literārās, tas tik vērtēts vienā kategorijā pēc vienotas sistēmas (sk. punktu 16.).
6. Katra pirmsskolas vai sākumskolas izglītības iestādes grupa/klase drīkst iesniegt tikai vienu darbu, tādēļ, reģistrējot to konkursam, ir svarīgi precīzi norādīt ne tikai pirmsskolas vai sākumskolas izglītības iestādes, bet arī tās grupas/klases nosaukumu. No vienas un tās pašas pirmsskolas vai sākumskolas izglītības iestādes pieteikumus var iesniegt vairākas grupas/klases. Savas pirmsskolas vai sākumskolas izglītības iestādes grupu/klašu atsevišķu darbu reģistrēšanu drīkst veikt viena un tā pati persona vai dažādas personas.

Atļauja izmantot mākslas darba fotogrāfiju

1. Personai, kura iesniedz darbu, vienlaikus ir jāiesniedz bērna vecāka/-u piekrišana šo darbu izmantot bez atlīdzības, tostarp, reklāmas materiālos, ja tas tiek atzīts par uzvarētāju.

Telpas fotogrāfija

1. Lai izvērtētu telpas stāvokli un iespējas to pārkrāsot līdz konkursā noteiktajam datumam – 2017. gada 18. augustam (skatīt 21.punktu), konkursā nepieciešams iesūtīt arī telpas fotogrāfiju.

**Konkursa vērtēšana un apbalvošana**

1. Konkursam iesniegtie darbi tiek publicēti interneta portālā Delfi.lv, sākot ar 2017. gada 8. maiju.
2. Balsošana norisinās Delfi.lv vidē no 2016. gada 8. maija līdz 28. maijam (ieskaitot). Ja tiek konstatētas negodīgas balsošanas darbības, dalībnieki tiek diskvalificēti bez iepriekšēja brīdinājuma.
3. Balsot būs iespējams izmantojot sociālo tīklu pasi – Draugiem.lv vai Facebook.com, un viens sociālo tīklu lietotājs varēs nobalsot vienu reizi dienā.
4. Konkursam iesniegtie darbi Delfi.lv vidē tiek vērtēti ar ballēm no 1 līdz 5 (1 – vismazāk patīk, 5 – visvairāk patīk). Nosakot konkursa uzvarētājus, ņem vērā gan balsotāju skaitu, gan darba vidējo vērtējumu ballēs. Vidējais vērtējums, ko ieguvušas vienas un tās paša pirmsskolas vai sākumskolas izglītības iestādes iesniegtie darbi, netiek summēts.
5. No dažādu pirmsskolas vai sākumskolas izglītības iestāžu iesniegtajiem darbiem, kas iegūst visaugstāko vidējo vērtējumu, komisija izvēlas uzvarētāju, un tas saņem galveno balvu. Tikmēr piecas pirmsskolas vai sākumskolas izglītības iestādes saņem papildbalvas.
6. Viena pirmsskolas vai sākumskolas izglītības iestāde drīkst saņemt vienu balvu.
7. Galvenā balva ir 130 litri *VivacolorInterior* sērijas krāsas, kas paredzētas pirmsskolas vai sākumskolas izglītības iestādes iekštelpu sienu un/vai griestu pārkrāsošanai.
8. Papildbalvas – 30 litrus *Vivacolor Interior* sērijas krāsas, iegūs viena pirmsskolas vai sākumskolas izglītības iestādes katrā Latvijas reģionā (Rīgas, Vidzemes, Zemgales, Latgales un Kurzemes), kuras komisija būs izraudzījusies kā nākamās visaugstāko vidējo vērtējumu ieguvušās izglītības iestādes. Kopumā būs piecas papildbalvas.
9. Galveno balvu un papildbalvas ieguvušās pirmsskolas vai sākumskolas izglītības iestādes būs tiesīgas izvēlēties krāsas pēc pašu vēlēšanās. Papildus zīmols *Vivacolor* konkursa uzvarētājiem dāvinās krāsošanas instrumentus.
10. Konkursa komisijas locekļi: SIA “Tikkurila” pārdošanas direktors Gatis Kulbergs, mārketinga projektu vadītāja Lauma Meženiece, Mācību centra speciālists Andris Salcevičs, mediju aģentūras “Mindshare” klientu vadītāja Madara Daģe, sabiedrisko attiecību aģentūras “Ogilvy PR Latvia” projektu vadītāja Ieva Kārkliņa, kā arī ģimenes portāla Cālis.lv redaktore Aija Rutka.
11. Uzvarētāji tiks paziņoti līdz 2017. gada 5. jūnijam portālā Delfi.lv un *Vivacolor Latvija* Facebook kontā.
12. Galvenā balva uzvarētājiem - 130 litri krāsas - pirmsskolas vai sākumskolas izglītības iestādei būs jāizmanto jeb jāizkrāso telpa līdz 2016. gada 18. augustam. Viena no sienām būs jāatvēl mākslinieces Elitas Patmalnieces mākslas darbam.
13. Konkursa norises laikā radušies strīdi tiek risināti Latvijas Republikas tiesību aktos paredzētajā kārtībā.
14. Jautājumu gadījumā par konkursa norisi rakstiet uz e-pastu ieva.karklina@ogilvy.lv vai zvaniet + 371 26994767, bet tehnisku problēmu gadījumā – reklama@delfi.lv.
15. Organizētāji patur tiesības bez iepriekšēja brīdinājuma mainīt šos noteikumus un konkursa nosacījumus.